pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส.จัดระดมความคิดเห็นการขับเคลื่อนการปฏิรูปบริหารจัดการแร่ในไทย
วันพุธที่ 11 มกราคม 2560
ทส.จัดระดมความคิดเห็นการขับเคลื่อนการปฏิรูปบริหารจัดการแร่ในไทย
กระทรวงทรัพยากรธรรมชาติและสิ่งแวดล้อม ประชุมระดมความคิดเห็นการขับเคลื่อนตามแนวทางการปฏิรูปบริหารจัดการแร่ของประเทศไทย” เพื่อให้เกิดการใช้ประโยชน์จากทรัพยากรแร่ของประเทศไทยอย่างคุ้มค่าบนพื้นฐานความสมดุลระหว่างการอนุรักษ์และพัฒนา
กระทรวงทรัพยากรธรรมชาติและสิ่งแวดล้อม โดยกรมทรัพยากรธรณี จัดประชุมระดมความคิดเห็น
“การขับเคลื่อนตามแนวทางการปฏิรูปบริหารจัดการแร่ของประเทศไทย”เพื่อรับทราบข้อมูลอันเป็นประโยชน์
ในการจัดทํายุทธศาสตร์ แผนแม่บท และนโยบายต่าง ๆ เกี่ยวกับการบริหารจัดการทรัพยากรแร่ของประเทศ ตลอดจนเปิดโอกาสให้ผู้มีส่วนได้ส่วนเสียที่เกี่ยวข้องได้แสดงความคิดเห็นและเสนอแนะเกี่ยวกับทิศทางการพัฒนาทรัพยากรแร่ของประเทศไทย ทั้งนี้ เพื่อนําไปสู่การบริหารจัดการทรัพยากรแร่ของประเทศไทยที่มีประสิทธิภาพสูงสุดและมีการใช้ประโยชน์อย่างคุ้มค่าบนพื้นฐานความสมดุลระหว่างการอนุรักษ์และพัฒนา
โดยวันนี้ (11 มกราคม 2560) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานเปิดการประชุมพร้อมทั้งกล่าวปาฐกถาพิเศษเรื่องการปฏิรูปการบริหารจัดการแร่ของประเทศไทย ณ โรงแรมโกลเด้นทิวลิป ซอฟเฟอริน กรุงเทพมหานคร
การประชุมระดมความคิดเห็นในครั้งนี้ มีผู้เข้าร่วมประชุมจํานวน 400 คน ประกอบด้วย ผู้แทนจากหน่วยงานภาครัฐที่เกี่ยวข้องกับการบริหารจัดการแร่ และผู้ประกอบการด้านการสํารวจแร่และทําเหมืองแร่ ผู้ใช้ประโยชน์ ผู้แทนองค์กรอิสระ องค์กรเอกชน เครือข่ายภาคประชาชน ผู้ที่ได้รับผลกระทบจากแร่ และสถาบัน ศึกษาวิจัย ร่วมระดมความคิดเห็น โดยในการประชุม แบ่งเป็น 2 ช่วง ดังนี้
ช่วงเช้า การบรรยายเรื่อง “แนวทางการขับเคลื่อนการปฏิรูปการบริหารจัดการแร่ของประเทศไทย ภายใต้คณะกรรมการนโยบายบริหารจัดการแร่แห่งชาติ บรรยายโดย กรมทรัพยากรธรณี , การบรรยาย เรื่องธรรมาภิบาลกับร่างพระราชบัญญัติแร่ พ.ศ.... และกรอบแนวคิดการบริหารจัดการทรัพยากรแร่ของประเทศไทยบรรยายโดย ดร.เดือนเด่น นิคมบริรักษ์ นักวิชาการจากสถาบันวิจัยและพัฒนาประเทศไทย (TDRI)
ช่วงบ่าย การเสวนาระดมความคิดเห็น เรื่อง “แนวทางการขับเคลื่อนการปฏิรูปการบริหารจัดการแร่ของประเทศไทยด้านอนุรักษ์และการพัฒนาแร่” โดยมีผู้เสวนา ประกอบด้วย ผู้แทนจากสถาบันการศึกษาด้านการสํารวจและทําเหมืองแร่ ผู้แทนองค์กรอิสระ องค์กรพัฒนาเอกชน เครือข่ายภาคประชาชน และผู้ได้รับผลกระทบจากทรัพยากรแร่
รัฐบาลไทย-ข่าวทำเนียบรัฐบาล-สธ. กำชับรพ.ภูเก็ตและกระบี่ ดูแลผู้บาดเจ็บ จากไฟไหม้เรือท่องเที่ยวสปีดโบ้ทเต็มที่
วันจันทร์ที่ 15 มกราคม 2561
สธ. กําชับรพ.ภูเก็ตและกระบี่ ดูแลผู้บาดเจ็บ จากไฟไหม้เรือท่องเที่ยวสปีดโบ้ทเต็มที่
รมว.สธ. กําชับโรงพยาบาลกระบี่และภูเก็ต ให้การดูแลผู้บาดเจ็บจากเหตุไฟไหม้เรือสปีดโบ้ท อย่างเต็มที่ นักท่องเที่ยวที่ได้รับบาดเจ็บอาการดีขึ้น คาดว่า 1-2 อาทิตย์ ถ้าไม่มีภาวะแทรกซ้อนสามารถกลับประเทศได้
รมว.สธ. กําชับโรงพยาบาลกระบี่และภูเก็ต ให้การดูแลผู้บาดเจ็บจากเหตุไฟไหม้เรือสปีดโบ้ท อย่างเต็มที่ นักท่องเที่ยวที่ได้รับบาดเจ็บอาการดีขึ้น คาดว่า 1-2 อาทิตย์ ถ้าไม่มีภาวะแทรกซ้อนสามารถกลับประเทศได้
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข มีความห่วงใยนักท่องเที่ยว ที่ได้รับบาดเจ็บจากกรณีไฟไหม้เรือสปีดโบ้ท ใกล้ถ้ําไวกิ้ง เกาะพีพี ต.อ่าวนาง อ.เมือง จ.กระบี่ กําชับให้ดูแลอย่างเต็มที่ โดยในวันนี้ได้รับรายงานว่า มีผู้บาดเจ็บทั้งหมดที่ยังนอนรักษาตัวอยู่ที่โรงพยาบาล 7 ราย ทุกรายอาการปลอดภัย และได้รับการดูแลจากแพทย์อย่างใกล้ชิด ซึ่งผู้บาดเจ็บรักษาอยู่ที่โรงพยาบาล จ.ภูเก็ต 4 รายและ จ.กระบี่ อีก 3 ราย โดยได้รับรายงานว่า วันนี้ผู้บาดเจ็บที่ โรงพยาบาลวชิระภูเก็ต จํานวน 1 ราย ที่มีแผลไฟไหม้ร้อยละ 40 อาการดีขึ้น มีไข้ต่ําๆ ให้ยาปฏิชีวนะ ยังไม่ปรากฏอาการติดเชื้อ รู้สึกตัวและโต้ตอบได้ดี อยู่หอผู้ป่วยวิกฤตศัลยกรรม (ICU:ไอซียู) ได้รับการดูแลจากแพทย์ผู้เชี่ยวชาญด้านศัลยกรรม แผลจะดีขึ้นภายใน 1-2 อาทิตย์ ถ้าไม่มีอาการแทรกซ้อน จะย้ายออกไปอยู่ห้องพิเศษ ซึ่งหากแผลแห้งดีแล้วไม่มีความเสี่ยงก็จะสามารถกลับประเทศได้ สําหรับอีก 2 ราย อยู่ที่โรงพยาบาลกรุงเทพภูเก็ตและ 1 ราย อยู่ที่โรงพยาบาล อบจ.ภูเก็ต อาการไม่สาหัส ปลอดภัยดี
สําหรับที่โรงพยาบาลกระบี่ ผู้เข้ารับการรักษาเป็นกัปตันเรือ มีแผลไฟไหม้ร้อยละ 50 ใช้เครื่องช่วยหายใจ ยังอยู่ในห้องไอซียู (ICU)อาการทั่วไปไม่มีภาวะแทรกซ้อน แพทย์ให้การดูแลอย่างใกล้ชิด สําหรับนักท่องเที่ยวอีก 2 ราย รักษาตัวที่โรงพยาบาลกระบี่นครินทร์ อาการไม่สาหัส และโรงพยาบาลกระบี่ยินดีรับส่งต่อการรักษาหากผู้บาดเจ็บต้องการ
ทั้งนี้ ได้กําชับให้นายแพทย์สาธารณสุขจังหวัด ผู้อํานวยการโรงพยาบาล อํานวยความสะดวกญาติผู้บาดเจ็บ และการติดต่อสื่อสารประสานงานกับสํานักงานกงสุลสาธารณรัฐประชาชนจีนประจําภูเก็ต
รัฐบาลไทย-ข่าวทำเนียบรัฐบาล-ครม. รับทราบแนวทางการดำเนินโครงการบริจาคเบี้ยยังชีพผู้สูงอายุเข้ากองทุนผู้สูงอายุ
วันอังคารที่ 7 พฤศจิกายน 2560
ครม. รับทราบแนวทางการดําเนินโครงการบริจาคเบี้ยยังชีพผู้สูงอายุเข้ากองทุนผู้สูงอายุ
ครม. รับทราบแนวทางการดําเนินโครงการบริจาคเบี้ยยังชีพผู้สูงอายุเข้ากองทุนผู้สูงอายุ ตามที่กระทรวงการคลังเสนอ พร้อมมีการจัดทําเหรียญเชิดชูเกียรติ และจัดส่งให้แก่ผู้บริจาคเบี้ยยังชีพผู้สูงอายุตามโครงการบริจาคเบี้ยยังชีพผู้สูงอายุเข้ากองทุนผู้สูงอายุ
วันนี้ (7พ.ย. 60 ) เวลา 10.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี (ครม.) โดยที่ประชุมฯ ได้มีการพิจารณาแนวทางการดําเนินโครงการบริจาคเบี้ยยังชีพผู้สูงอายุเข้ากองทุนผู้สูงอายุ ซึ่งที่ประชุมคณะรัฐมนตรีได้มีมติ ดังนี้
1. รับทราบแนวทางการดําเนินโครงการบริจาคเบี้ยยังชีพผู้สูงอายุเข้ากองทุนผู้สูงอายุ ตามที่กระทรวงการคลัง (กค.) เสนอ
2. เห็นชอบเปลี่ยนชื่อโครงการสละสิทธิการรับเบี้ยยังชีพผู้สูงอายุโดยสมัครใจ เป็นโครงการบริจาคเบี้ยยังชีพผู้สูงอายุเข้ากองทุนผู้สูงอายุ และมอบหมายให้กระทรวงการพัฒนาสังคมและความมั่นคงของมนุษย์เป็นผู้จ้างกรมธนารักษ์จัดทําเหรียญเชิดชูเกียรติ และจัดส่งให้แก่ผู้บริจาคเบี้ยยังชีพผู้สูงอายุตามโครงการบริจาคเบี้ยยังชีพผู้สูงอายุเข้ากองทุนผู้สูงอายุ
สาระสําคัญของเรื่อง
กระทรวงการคลังรายงานว่า
การรับแจ้งบริจาคเบี้ยยังชีพ และการส่งเงินบริจาคเข้ากองทุนผู้สูงอายุ มีดังนี้
1. ผู้สูงอายุที่ต้องการบริจาคเบี้ยยังชีพสามารถแสดงความจํานงได้ที่หน่วยรับแจ้งการบริจาค ได้แก่ สํานักงานเขต กทม. อบต. เทศบาล และพัทยาที่ตนได้ลงทะเบียนรับเบี้ยยังชีพผู้สูงอายุไว้ โดยนําบัตรประจําตัวประชาชน พร้อมกรอกแบบฟอร์มที่กระทรวงมหาดไทยกําหนด ทั้งนี้ ผู้บริจาคสามารถยกเลิกการบริจาคได้
2. หน่วยรับแจ้งการบริจาคจัดส่งเงินบริจาคและข้อมูลของผู้บริจาคให้แก่กองทุนผู้สูงอายุตามขั้นตอนที่กําหนด โดยการโอนเงินเข้าบัญชีธนาคาร ซึ่งกองทุนผู้สูงอายุและพัฒนาสังคมและความมั่นคงของมนุษย์จังหวัด (พมจ.) จะจัดส่งใบเสร็จให้แก่ผู้บริจาคต่อไป
ทั้งนี้ เหรียญเชิดชูเกียรติเป็นเหรียญพระคลัง ชนิดทองแดงชุบทอง ความสูงประมาณ 3.5 เซนติเมตร สลักข้อความ “ร่ํารวย สุขภาพดี อายุยืน” และข้อความ “เหรียญเชิดชูเกียรติ สําหรับผู้บริจาคเบี้ยยังชีพผู้สูงอายุ”
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมขับเคลื่อนงานด้านท่องเที่ยวและกีฬา ครั้งที่ 5/2560
วันอังคารที่ 21 พฤศจิกายน 2560
รองนายกรัฐมนตรี เป็นประธานการประชุมขับเคลื่อนงานด้านท่องเที่ยวและกีฬา ครั้งที่ 5/2560
รองนายกรัฐมนตรี เป็นประธานการประชุมขับเคลื่อนงานด้านท่องเที่ยวและกีฬา ครั้งที่ 5/2560
วันอังคารที่ 21 พฤศจิกายน 2560 เวลา 15.00 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมขับเคลื่อนงานด้านท่องเที่ยวและกีฬา ครั้งที่ 5/2560 โดยมี รัฐมนตรีว่าการกระทรวงการท่องเที่ยวและกีฬา หัวหน้าส่วนราชการและผู้บริหารระดับสูงของกระทรวงการท่องเที่ยวและกีฬา ณ ห้องบุญสม มาร์ติน กรมพลศึกษา
การประชุมครั้งนี้มีวาระสําคัญ ด้านการท่องเที่ยว ได้แก่ ความคืบหน้าการดําเนินการขับเคลื่อน "ปีท่องเที่ยววิถีไทย เก๋ไก๋อย่างยั่งยืน", การส่งเสริมการท่องเที่ยวทางบก, ความคืบหน้ามาตรการยกเว้นภาษีมูลค่าเพิ่ม (VAT) ในการนําเข้าเรือสําราญ (Yacht) และการเตรียมการจัดงาน Thailand Yacht Show 2018 ตลอดจน วาระสําคัญด้านการกีฬา ได้แก่ ความคืบหน้าการขอตั้งสํานักงานสหพันธ์กรีฑาในประเทศไทย และการดําเนินงานจัดตั้งศูนย์ฝึกกีฬาแห่งชาติ (National Training Centre)
รัฐบาลไทย-ข่าวทำเนียบรัฐบาล-นายกรัฐมนตรีแถลงการณ์ ขอบคุณทุกภาคส่วนที่ช่วยเหลือทีมหมูป่าอะคาเดมี 13 คน ได้สำเร็จ
วันพุธที่ 11 กรกฎาคม 2561
นายกรัฐมนตรีแถลงการณ์ ขอบคุณทุกภาคส่วนที่ช่วยเหลือทีมหมูป่าอะคาเดมี 13 คน ได้สําเร็จ
นายกรัฐมนตรีแถลงการณ์ ขอบคุณทุกภาคส่วนที่ช่วยเหลือทีมหมูป่าอะคาเดมี 13 คน ได้สําเร็จ
วันนี้ (11 กรกฎาคม 2561) เวลา 11.50 น. พลเอก ประยุทธ์ จันทร์โอชา นายกรัฐมนตรี ได้แถลงการณ์ขอบคุณทุกภาคส่วนที่ช่วยเหลือทีมหมูป่าอะคาเดมี 13 คน ได้สําเร็จ ผ่านทางสถานีโทรทัศน์รวมการเฉพาะกิจแห่งประเทศไทย โดยมีรายละเอียด ดังนี้
“ประชาชนชาวไทยที่รักทุกคน นับตั้งแต่วันที่ 23 มิถุนายน 2561 ที่นักฟุตบอลและผู้ช่วยโค้ชทีมหมูป่าอะคาเดมี แม่สาย รวม 13 คน ได้ประสบอันตราย ติดอยู่ภายในวนอุทยานถ้ําหลวง ขุนน้ํานางนอน อําเภอแม่สาย จังหวัดเชียงราย รัฐบาลได้รวบรวมสรรพกําลังเพื่อให้การช่วยเหลือ อย่างเต็มความสามารถด้วยการบูรณาการ ความร่วมมือของทุกฝ่ายทั้งจากภาครัฐ ภาคเอกชน ประชาชน ทั้งไทยและต่างประเทศ ที่ได้ร่วมมือกัน เสียสละ อดทน ปฏิบัติภารกิจอย่างเต็มขีดความสามารถด้วยสติปัญญาและความกล้าหาญ ประกอบกับกําลังใจ จากทั่วทุกมุมโลก ทุกชาติ ศาสนาที่ส่งมายังประเทศไทย จนบัดนี้ ภารกิจการค้นหาและกู้ภัย ได้สําเร็จลุล่วงลงแล้วรวมใช้เวลาทั้งสิ้น 17 วัน ส่งผลให้ผู้ประสบภัย ทั้ง 13 คน และหน่วยกู้ภัยประสบความสําเร็จ ออกจากวนอุทยานถ้ําหลวงได้อย่างปลอดภัย ในยามที่ประชาชนประสบทุกข์ภัยเราได้รับพระเมตตาและพระมหากรุณาธิคุณขององค์สมเด็จพระเจ้าอยู่หัว ตลอดจนพระบรมวงศานุวงศ์ ทุกพระองค์ที่ทรงติดตามข่าวสารการปฏิบัติงานของเจ้าหน้าที่อย่างใกล้ชิดพระราชทานความช่วยเหลือต่าง ๆ ตลอดจนพระราชทานขวัญกําลังใจแก่เจ้าหน้าที่ผู้ปฏิบัติงาน ตลอดเวลานับเป็นพระมหากรุณาธิคุณ อย่างหาที่สุดมิได้ต่อปวงชนชาวไทยขอจงทรงพระเจริญ
พี่น้องที่เคารพครับ ผมในนามของรัฐบาลไทยต้องขอแสดงความขอบคุณ อย่างสุดซึ้งในความเสียสละและความมุมานะในการปฏิบัติงานของผู้มีส่วนเกี่ยวข้องทุกคนทุกองค์กร ประชาชน จิตอาสาและสื่อมวลชน ทั้งไทยและต่างประเทศที่สนับสนุนทั้งองค์ความรู้ กําลังคนเครื่องมือและอุปกรณ์ต่าง ๆ ตลอดจนกําลังใจและไมตรีจิต จากมิตรประเทศทั่วโลกจนทําให้ภารกิจในครั้งนี้ สําเร็จได้ด้วยดีเหตุการณ์ในครั้งนี้ นับเป็นบทเรียนครั้งสําคัญให้พวกเราได้เรียนรู้ว่าแม้ภารกิจจะยากลําบากและมีอุปสรรคกีดขวางมากมายเพียงใดแต่หากเรามีสติมีความมุ่งมั่นมีความสามัคคี ร่วมแรงร่วมใจกัน ด้วยจิตใจที่บริสุทธิ์ พร้อมที่จะเสียสละเพื่อส่วนรวมอุปสรรค ทุกอย่างจะสามารถคลี่คลายได้ แม้วันนี้ ภารกิจจะเสร็จสิ้นแล้วแต่ภาพของความร่วมแรงร่วมใจโดยไม่แบ่งเชื้อชาติ ศาสนาจะยังคงอยู่ตลอดไป โดยเฉพาะอย่างยิ่งภาพของเจ้าหน้าที่ผู้กล้าหาญ จ่าเอกสมาน กุนัน อดีตนักทําลายใต้น้ําจู่โจมแห่งกองทัพเรืออาสาสมัครผู้สละชีพ ในปฏิบัติการครั้งนี้อย่างสมเกียรติ ความเสียสละของจ่าเอกสมานจะเป็นต้นแบบแห่งความกล้าหาญและประทับในจิตใจของพวกเราตลอดไป
ในโอกาสนี้ ผมขออาราธนาสิ่งศักดิ์สิทธิ์ทั้งหลาย ในสากลโลก อีกทั้ง พระบารมีแห่งองค์สมเด็จพระเจ้าอยู่หัวโปรดดลบันดาลประทานพร ให้คณะเจ้าหน้าที่ทุกท่านทั้งภาครัฐ ภาคเอกชน ภาคประชาชน ตลอดจนชาวต่างประเทศ ทุกประเทศ ประสบแต่ความสุขความเจริญ สมบูรณ์พร้อมด้วยกําลังกาย กําลังใจ กําลังสติปัญญา และ เดินทางกลับสู่มาตุภูมิโดยสวัสดิภาพโดยทั่วกัน”
.................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีฯ สมชายฯ เป็นประธานเปิดอาคารสวัสดิการฌาปนกิจสงเคราะห์สหกรณ์ออมทรัพย์ไทย และบรรยายพิเศษ ”สหกรณ์กับสวัสดิการสังคมไทยที่ยั่งยืน”
วันพฤหัสบดีที่ 14 กุมภาพันธ์ 2562
รัฐมนตรีฯ สมชายฯ เป็นประธานเปิดอาคารสวัสดิการฌาปนกิจสงเคราะห์สหกรณ์ออมทรัพย์ไทย และบรรยายพิเศษ ”สหกรณ์กับสวัสดิการสังคมไทยที่ยั่งยืน”
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ฯ เป็นประธานในพิธีเปิดอาคารสวัสดิการฌาปนกิจสงเคราะห์สหกรณ์ออมทรัพย์ไทย(สฌ.สอ.) จ.นนทบุรี
จ.นนทบุรี : วันนี้ (14 กุมภาพันธ์ 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ฯ เป็นประธานในพิธีเปิดอาคารสวัสดิการฌาปนกิจสงเคราะห์สหกรณ์ออมทรัพย์ไทย(สฌ.สอ.) จ.นนทบุรี และบรรยายพิเศษ เรื่อง”สหกรณ์กับสวัสดิการสังคมไทยที่ยั่งยืน” โดยมี นายก๊ก ดอนสําราญ ประธานบริหารอาคาร สฌ.สอ. กล่าวรายงาน
นายสมชายฯ กล่าวว่า สหกรณ์ถือเป็นระบบประชาธิปไตย ที่มีไว้เพื่อช่วยเหลือกลุ่มสมาชิกและกลุ่มเป้าหมาย เป็นการดูแลตัวเอง และร่วมกันแก้ปัญหาด้วยตัวเอง จึงทําให้ระบบสหกรณ์มีความเข้มแข็ง ช่วยเติมเต็มระบบการออมทรัพย์ และช่วยเหลือประชาชนในการร่วมพัฒนาชาติต่อไป
รัฐบาลไทย-ข่าวทำเนียบรัฐบาล-นรม. และ รมว.กห. ขอบคุณและเป็นกำลังใจให้ทหาร ในการช่วยเหลือประชาชนน้ำท่วม พร้อมชื่นชม ทร. ช่วยลูกเรือไทยกลับบ้าน
วันจันทร์ที่ 23 กันยายน 2562
นรม. และ รมว.กห. ขอบคุณและเป็นกําลังใจให้ทหาร ในการช่วยเหลือประชาชนน้ําท่วม พร้อมชื่นชม ทร. ช่วยลูกเรือไทยกลับบ้าน
พล.อ.ประยุทธ์ จันทร์โอชา นรม. และ รมว.กห.  ได้กล่าวในที่ประชุมสภากลาโหม แสดงความขอบคุณและเป็นกําลังใจให้กับกําลังพลจากทุกเหล่าทัพ ที่ได้ร่วมกันออกไปช่วยเหลือประชาชน จากสถานการณ์อุทกภัยในพื้นที่หลายจังหวัด ในภาคเหนือและภาคตะวันออกเฉียงเหนืออย่างทันท่วง
พล.อ.ประยุทธ์ จันทร์โอชา นรม. และ รมว.กห. ได้กล่าวในที่ประชุมสภากลาโหม แสดงความขอบคุณและเป็นกําลังใจให้กับกําลังพลจากทุกเหล่าทัพ ที่ได้ร่วมกันออกไปช่วยเหลือประชาชน จากสถานการณ์อุทกภัยในพื้นที่หลายจังหวัด ในภาคเหนือและภาคตะวันออกเฉียงเหนืออย่างทันท่วงทีที่ผ่านมาพร้อมกําชับ ขอให้น้อมนําความห่วงใยและพระราโชบายพระบาทสมเด็จพระเจ้าอยู่หัวในการทํางานร่วมกันกับทุกหน่วยงานและจิตอาสาในพื้นทื่อย่างมีแบบแผน ร่วมช่วยเหลือและให้กําลังใจกันและกัน
ทั้งนี้ ได้สั่งการ ให้ศูนย์บรรเทาสาธารณภัยของ นขต.กห.และเหล่าทัพในพื้นที่ ประสานและสนับสนุน
การทํางานร่วมกับศูนย์บรรเทาสาธารณภัยจังหวัด กระจายกําลังเข้าร่วมสํารวจและเร่งฟื้นฟูความเสียหาย ทั้งบ้านเรือนราษฎร โรงเรียน ถนนและสะพานที่ชํารุดเสียหาย รวมทั้งพืชผลทางการเกษตร ควบคู่กับการฟื้นฟูสภาพจิตใจประชาชนที่ได้รับผลกระทบในทุกพื้นที่อย่างทั่วถึง เพื่อให้ประชาชนสามารถกลับมาใช้ชีวิตตามปกติสุขโดยเร็ว
พร้อมกันนี้ นรม. และ รมว.กห. ได้กล่าวชื่นชม ปฏิบัติการของกองทัพเรือร่วมกับส่วนราชการต่างๆ ในการให้ความช่วยเหลือลูกเรือไทย จํานวน 18 คน บนเรือประมงในน่านนําโซมาเลีย ที่ถูกหลอกจ้างไปทํางานประมงในประเทศโซมาเลีย และค้างค่าจ้างกว่า 5 เดือน ซึ่งถูกปล่อยให้ลอยแพกลางทะเลชายฝั่งในประเทศโซมาเลีย
โดยสามารถนําลูกเรือคนไทย ทั้ง 18 คน เดินทางกลับถึงประเทศไทยอย่างปลอดภัย เมื่อ 12 ส.ค.62 ที่ผ่านมา ซึ่งถือเป็นความร่วมมือของส่วนราชการต่างๆ ตอบสนองต่อยุทธศาสตร์ในการรักษาผลประโยชน์ของชาติและการช่วยเหลือประชาชน
รัฐบาลไทย-ข่าวทำเนียบรัฐบาล-ไตรมาสแรกกรุงไทยมีกำไรสุทธิ 6,082 ล้านบาท [กระทรวงการคลัง]
วันพุธที่ 22 เมษายน 2563
ไตรมาสแรกกรุงไทยมีกําไรสุทธิ 6,082 ล้านบาท [กระทรวงการคลัง]
ไตรมาสที่ 1/2563 ธนาคารกรุงไทยมีกําไรสุทธิส่วนที่เป็นของธนาคาร 6,082 ล้านบาท สาเหตุหลักจากการเติบโตของสินเชื่อ การบริหารจัดการต้นทุนทางการเงิน และการควบคุมค่าใช้จ่ายที่ดี ซึ่งมีผลให้อัตราส่วนค่าใช้จ่ายต่อรายได้ (cost to income ratio) ลดลง
ไตรมาสที่ 1/2563 ธนาคารกรุงไทยมีกําไรสุทธิส่วนที่เป็นของธนาคาร 6,082 ล้านบาท สาเหตุหลักจากการเติบโตของสินเชื่อ การบริหารจัดการต้นทุนทางการเงิน และการควบคุมค่าใช้จ่ายที่ดี ซึ่งมีผลให้อัตราส่วนค่าใช้จ่ายต่อรายได้ (cost to income ratio) ลดลง ในขณะที่มีการปรับลดอัตราดอกเบี้ย เพื่อช่วยเหลือลูกค้าสินเชื่อที่ได้รับผลกระทบจากการแพร่ระบาดของ COVID-19 และการตั้งสํารองเพิ่มขึ้น โดยพิจารณาถึงปัจจัยต่างๆ อย่างรอบคอบ เพื่อรองรับความไม่แน่นอนของภาวะเศรษฐกิจ
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผย ผลการดําเนินงานในไตรมาส 1/2563 ธนาคารมีกําไรสุทธิส่วนที่เป็นของธนาคาร (งบการเงินก่อนสอบทาน) เท่ากับ 6,082 ล้านบาท ลดลง 16.7% จากช่วงเดียวกันของปีก่อน โดยมีสาเหตุหลักมาจากรายได้ดอกเบี้ยสุทธิที่ลดลง แม้ว่าสินเชื่อเติบโต 1.9% จากสิ้นปี หรือ 4.7% จากช่วงเวลาเดียวกันของปีก่อน และมีการบริหารจัดการต้นทุนทางการเงินที่ดี ประกอบกับการได้รับประโยชน์จากการปรับลดเงินสมทบกองทุนฟื้นฟู ซึ่งช่วยลดผลกระทบจากการปรับลด อัตราดอกเบี้ยนโยบายถึง 4 ครั้ง และอัตราดอกเบี้ยเงินให้สินเชื่อทั้ง MLR MOR และ MRR เพื่อบรรเทาความเดือดร้อนให้กับลูกค้าจากการแพร่ระบาดของ COVID-19 ประกอบกับการที่ไม่มีรายได้ดอกเบี้ยเงินให้สินเชื่อจากการได้รับเงินบางส่วนในการขายทอดตลาดทรัพย์สินหลักประกันจํานองจํานวน 3,899 ล้านบาท ในไตรมาส 1 ของปีที่ผ่านมา โดย NIM อยู่ที่ระดับ 3.17%
ทั้งนี้ ธนาคารมีค่าใช้จ่ายลดลง 16.9% เมื่อเทียบกับช่วงเดียวกันของปีก่อน ที่มีค่าใช้จ่ายจากการขาดทุนของการด้อยค่าของทรัพย์สินรอการขาย ส่งผลให้ธนาคารมี Cost to Income ratio ที่ 44.2% ลดลงจาก 48.2% ในช่วงเดียวกันของปี 2562
ในไตรมาสนี้ ถึงแม้สินเชื่อด้อยคุณภาพต่อสินเชื่อรวม (NPLs Ratio-Gross) เท่ากับ 4.36% อยู่ในระดับใกล้เคียงกับสิ้นปี 2562 อย่างไรก็ตาม ธนาคารพิจารณาถึงปัจจัยต่างๆ อย่างรอบคอบ ในการประมาณการถึงภาวะเศรษฐกิจที่ชะลอตัวลงและมีความไม่แน่นอน ที่อาจส่งผลกระทบต่อคุณภาพสินเชื่อ จึงได้ตั้งสํารองผลขาดทุนด้านเครดิตที่คาดว่าจะเกิดขึ้นจํานวน 8,524 ล้านบาท เพิ่มขึ้นจากช่วงเดียวกันของปีก่อน โดยมีอัตราส่วน Coverage Ratio ณ 31 มีนาคม 2563 ที่ 126.5% นอกจากนี้ ฐานะทางการเงินของธนาคารยังคงแข็งแกร่ง โดยมีอัตราส่วนเงินกองทุนชั้นที่ 1 และอัตราส่วนเงินกองทุนทั้งสิ้นต่อสินทรัพย์ถ่วงน้ําหนักตามความเสี่ยง (งบการเงินเฉพาะธนาคาร) เท่ากับ 14.39% และ 18.16% ตามลําดับ
นายผยง ศรีวณิช กล่าวเพิ่มเติมว่า จากสถานการณ์การแพร่ระบาดอย่างต่อเนื่องไปทั่วโลกของ COVID-19 ตั้งแต่ปลายปีที่ผ่านมา ส่งผลกระทบในวงกว้างต่อการดําเนินธุรกิจและทําให้เศรษฐกิจไทยชะลอตัวลง รัฐบาล กระทรวงการคลัง และธนาคารแห่งประเทศไทย ได้มีมาตรการช่วยเหลือภาคธุรกิจและประชาชนในทุกภาคส่วนที่ได้รับผลกระทบอย่างเร่งด่วน โดยธนาคารได้ตระหนักถึงภารกิจสําคัญในการช่วยพยุงเศรษฐกิจของประเทศ และเป็นกลไกของภาครัฐ โดยได้ออกหลากหลายมาตรการในการช่วยเหลือลูกค้าทุกกลุ่มที่ได้รับผลกระทบอย่างทั่วถึง ทั้งการลดอัตราดอกเบี้ยเงินให้สินเชื่อ การให้สินเชื่ออัตราดอกเบี้ยต่ําเพื่อเพิ่มสภาพคล่อง การพักชําระเงินต้นและดอกเบี้ยนาน 6 เดือน และดูแลลูกค้าอย่างใกล้ชิดเพื่อให้ลูกค้าสามารถผ่านพ้นวิกฤติในครั้งนี้
รัฐบาลไทย-ข่าวทำเนียบรัฐบาล-มาตรวิทยา ยกระดับหุ่นยนต์เครื่องต้นแบบ (UV ROBOT) ฆ่าเชื้อโควิด-19
วันอังคารที่ 2 มิถุนายน 2563
มาตรวิทยา ยกระดับหุ่นยนต์เครื่องต้นแบบ (UV ROBOT) ฆ่าเชื้อโควิด-19
มาตรวิทยา ยกระดับหุ่นยนต์เครื่องต้นแบบ (UV ROBOT) ฆ่าเชื้อโควิด-19
เมื่อวันที่ 7 พฤษภาคม 2563 สถาบันมาตรวิทยาแห่งชาติ (มว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) ร่วมมือกับเอกชน บริษัท ซีนเนอร์ยี่ เทคโนโลยี จํากัด เพื่อยกระดับหุ่นยนต์เครื่องต้นแบบ ให้เกิดประสิทธิภาพในการยับยั้งสถานการณ์แพร่ระบาดของโควิด-19 ในปัจจุบัน โดยที่ความร่วมมือในครั้งนี้ฝ่ายมาตรวิทยาอุณหภูมิและแสง สถาบันมาตรวิทยาแห่งชาติได้ให้ความอนุเคราะห์ในการทดสอบปริมาณความเข้มแสง (Irradiance) ที่ระยะต่างๆ เพื่อที่จะได้ทราบว่า ในระยะที่แตกต่างกัน จะใช้เวลาในการฆ่าเชื้อแตกต่างกันเท่าไร รวมทั้งอายุการใช้งานของหลอดและประสิทธิภาพการถดถอย (Live circle of UVC lamp) เพื่อจะได้ทราบถึงอายุการใช้งานและประสิทธิภาพของหลอดยูวีซี ทั้งนี้บริษัท ซีนเนอร์ยี่ เทคโนโลยี จํากัด เป็นผู้ให้บริการงานออกแบบและผลิตอุปกรณ์อิเล็กทรอนิกส์และ Smart Solutions ที่ตอบโจทย์ แก้ไขปัญหาด้วยนวัตกรรมและเทคโนโลยี ทั้ง 2 หน่วยงานได้เล็งเห็นถึงความสําคัญและมีความตั้งใจที่จะพัฒนาอุปกรณ์ หุ่นยนต์รังสียูวีเพื่อฆ่าเชื้อโรคตัวต้นแบบ (UV Robot) ที่จะเป็นประโยชน์ต่อสถานพยาบาล อาคารสํานักงาน และพื้นที่ระบบปิดอื่น ๆ
โดยบริษัทจะนําเครื่องต้นแบบดังกล่าวไปพัฒนาเพื่อให้เกิดประสิทธิภาพสูงสุด และทําการส่งมอบให้กับโรงพยาบาลต่างๆ ต่อไปในเร็วๆ นี้ ในการนี้นางอัจฉรา เจริญสุข ผู้อํานวยการ มว. พร้อมด้วย นายอนุสรณ์ ทนหมื่นไวย รองผู้อํานวยการ และ ร.ท.อุทัย นรนิ่ม ผู้ช่วยผู้อํานวยการ พร้อมด้วยนักมาตรวิทยา ฝ่ายมาตรวิทยาอุณหภูมิและแสง ให้การต้อนรับคุณนิติ เมฆหมอก กรรมการผู้จัดการ, คุณรัศมี สืบชมภู รองกรรมการผู้จัดการ, คุณณัฐวุฒิ อิ่มใจ Product Engineer, คุณกร โชติพิทักษกุล Software Engineer, และคุณสัจจาพร พิลึก Business Development จากบริษัท ซีนเนอร์ยี่ เทคโนโลยี จํากัด ในการส่งมอบ UV Robot เครื่องต้นแบบ ตามวัตถุประสงค์ของทั้ง 2 หน่วยงานต่อไป ณ อาคารผดุงมาตร สถาบันมาตรวิทยาแห่งชาติ (มว.) จ.ปทุมธานี
ข้อมูลข่าวโดย : สถาบันมาตรวิทยาแห่งชาติ (มว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมช.ศธ."ม.ล.ปนัดดา ดิศกุล" กล่าวให้โอวาทและมอบรางวัลการแข่งขันโต้วาทีเยาวชนอาเซียนเพื่อเฉลิมฉลองวาระครบ 50 ปี ASEAN
วันพฤหัสบดีที่ 7 กันยายน 2560
รมช.ศธ."ม.ล.ปนัดดา ดิศกุล" กล่าวให้โอวาทและมอบรางวัลการแข่งขันโต้วาทีเยาวชนอาเซียนเพื่อเฉลิมฉลองวาระครบ 50 ปี ASEAN
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ ในนามของรัฐบาล เป็นประธานกล่าวให้โอวาทและมอบรางวัลการแข่งขันโต้วาทีเยาวชนอาเซียนเพื่อเฉลิมฉลองวาระ 'ครบ 50 ปี ประชาคมอาเซียน'
เมื่อบ่ายวันพุธที่ 6 กันยายน2560 ณ หอประชุมคณะครุศาสตร์ จุฬาลงกรณ์มหาวิทยาลัย เขตปทุมวัน
รัฐบาลไทย-ข่าวทำเนียบรัฐบาล-‘ประภัตร’ เปิดงานมหกรรมสีสัน ไก่สวยงามมีนบุรี
วันจันทร์ที่ 16 มีนาคม 2563
‘ประภัตร’ เปิดงานมหกรรมสีสัน ไก่สวยงามมีนบุรี
‘ประภัตร’ เปิดงานมหกรรมสีสัน ไก่สวยงามมีนบุรี หนุนเกษตรกรเลี้ยงไก่สวยงามควบคู่ไก่พื้นบ้านส่งออกสร้างรายได้
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานเปิดงานการจัดประกวด “มหกรรมสีสัน ไก่สวยงามมีนบุรี” พร้อมด้วยคณะทํางาน โดยมี นายวิชาญมีนชัยนันท์ อดีตรัฐมนตรีช่วยว่าการกระทรวงเกษตรและสหกรณ์ ประธานมูลนิธิกู้ภัยร่มไทรกล่าวรายงาน ณ ศูนย์การเรียนรู้เศรษฐกิจพอเพียง เขตมีนบุรี จ.กรุงเทพฯ
นายประภัตร กล่าวว่า หลักเศรษฐกิจพอเพียงเป็นแนวพระราชดําริในพระบาทสมเด็จพระเจ้าอยู่หัว รัชกาลที่ 9 เป็นปรัชญาที่เหมาะสําหรับครอบครัว ชุมชน และระดับประเทศ ด้วยการยึดหลักทางสายกลางในการดําเนินชีวิตอย่างถูกต้องเหมาะสม และสอดคล้องกับสภาวะเศรษฐกิจ หากนํามาประยุกต์ใช้อย่างถูกต้องจะส่งผลดี อย่างไรก็ตาม สถานการณ์ด้านการเกษตรในปัจจุบันเกิดปัญหา เช่น ภัยแล้ง ฝนทิ้งช่วง ทําให้ขาดแคลนน้ําจึงต้องนําอาชีพปศุสัตว์มาเป็นอาชีพทางเลือกเพื่อสร้างรายได้ เนื่องจากปศุสัตว์เป็นที่ต้องการของตลาด และมีราคาดี มีตลาดรองรับ ครม. จึงได้อนุมัติโครงการสินเชื่อให้ ธ.ก.ส. ในวงเงิน 50,000 ล้านปล่อยกู้ในอัตราดอกเบี้ยล้านละหนึ่งร้อยบาทต่อปีให้กับเกษตรกรเพื่อช่วยเหลือให้สามารถประกอบอาชีพ สร้างอาชีพทางเลือกใหม่
“กระทรวงเกษตรฯ พร้อมสนับสนุนช่วยเหลือพี่น้องเกษตรกรทุกพื้นที่ที่สนใจจะเข้าร่วมโครงการซึ่งมีอาชีพทางเลือกหลากหลาย ทั้ง เลี้ยงโคขุน ไก่ หมู แพะ-แกะ ตลอดจนด้านประมง และการปลูกพืชใช้น้ําน้อย นอกจากนี้ได้มอบหมายให้กรมปศุสัตว์ส่งเสริมเกษตรกรให้เลี้ยงไก่พื้นบ้านและไก่สวยงามควบคู่กันไป สร้างรายได้ มีราคาดี อีกทั้งในพื้นที่เขตมีนบุรีมีผู้นับถือศาสนาอิสลามอยู่มาก จึงควรส่งเสริมให้เลี้ยงแพะอีกทางหนึ่ง” นายประภัตร กล่าว
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-​ครบ 1 เดือน มาตรการเยียวยา 5,000 บาท มีผู้ผ่านเกณฑ์แล้ว 10.6 ล้านราย [กระทรวงการคลัง]
วันอังคารที่ 28 เมษายน 2563
​ครบ 1 เดือน มาตรการเยียวยา 5,000 บาท มีผู้ผ่านเกณฑ์แล้ว 10.6 ล้านราย [กระทรวงการคลัง]
​ครบ 1 เดือน มาตรการเยียวยา 5,000 บาท มีผู้ผ่านเกณฑ์แล้ว 10.6 ล้านราย
ดร.อุตตม สาวนายน รัฐมนตรีว่าการกระทรวงการคลัง เปิดเผยความคืบหน้ามาตรการเยียวยา 5,000 บาท หลังดําเนินการมาแล้วครบ 1 เดือน มีจํานวนการลงทะเบียนรวมทั้งสิ้น 28.8 ล้านรายการ (ปิดรับลงทะเบียนเมื่อวันที่ 22 เมษายน 2563) ในจํานวนนี้เมื่อหักการลงทะเบียนซ้ําหลายครั้งออกแล้ว คงเหลือผู้ลงทะเบียน 24 ล้านราย โดยพบว่าเป็นผู้ไม่ผ่านการยืนยันตัวตนจากฐานข้อมูลของกรมการปกครอง 1.7 ล้านราย คงเหลือผู้ลงทะเบียนที่เข้าสู่ขั้นตอนการคัดกรองตามหลักเกณฑ์จํานวน 22.3 ล้านราย
กระทรวงการคลังได้ใช้ฐานข้อมูลและระบบการคัดกรองคุณสมบัติของผู้ลงทะเบียนแล้วพบว่ามีผู้ที่ไม่ผ่านคุณสมบัติจะได้รับสิทธิ เนื่องจากมีสิทธิหรือเข้าข่ายจะได้รับสิทธิเยียวยาจากรัฐบาลผ่านทางกลไกอื่นอยู่แล้ว แบ่งเป็นหัวหน้าครัวเรือนเกษตรกรตามฐานข้อมูลการขึ้นทะเบียนเกษตรกร 4.2 ล้านราย เป็นข้าราชการ ข้าราชการบํานาญ หรือผู้รับเบี้ยหวัดและผู้ประกันตนที่ได้รับสิทธิชดเชยรายได้ในระบบประกันสังคม 1.1 ล้านราย และมีผู้ขอยกเลิกการลงทะเบียน 9.5 แสนราย
ดังนั้น จึงมีผู้ที่เข้าข่ายสามารถได้รับสิทธิการชดเชยรายได้ตามมาตรการเยียวยา 5,000 บาท จํานวนทั้งสิ้นประมาณ 16 ล้านราย ซึ่งเป็นผู้ผ่านเกณฑ์แล้วจํานวน 10.6 ล้านราย และกระทรวงการคลังได้โอนเงินเยียวยาให้แก่ผู้ได้รับสิทธิส่วนใหญ่จํานวน 7.5 ล้านรายอย่างต่อเนื่องตั้งแต่วันที่ 8 เมษายนถึงวันที่ 29 เมษายน 2563 ในวันที่ 30 เมษายน 2563 จะมีการโอนเงินเยียวยาผู้ได้รับสิทธิอีก 4.8 แสนราย ส่วนที่เหลืออีก 2.6 ล้านราย จะเร่งโอนให้ภายในสัปดาห์แรกของเดือนพฤษภาคม 2563 กลุ่มนี้จะได้รับเงินเยียวยาของรอบเดือนเมษายนด้วยรวมเป็น 2 เดือน โดยขอให้ตรวจสอบสถานะล่าสุดได้ที่ www.เราไม่ทิ้งกัน.com ตั้งแต่วันที่ 29 เมษายน 2563 เวลา 6.00 น. เป็นต้นไป หากได้รับสิทธิจะพบข้อความว่า “ท่านได้รับสิทธิมาตรการเยียวยา 5,000 บาท กระทรวงการคลังจะดําเนินการโอนเงินให้ท่านโดยเร็วที่สุด”
สําหรับกลุ่มที่ขอข้อมูลการประกอบอาชีพเพิ่มเติมยังคงเหลือผู้ที่ไม่มาให้ข้อมูลเพิ่มเติมอีก 1 ล้านราย โปรดมาให้ข้อมูลเพิ่มเติมเพื่อประโยชน์ในการรับสิทธิจากมาตรการเยียวยาอย่างรวดเร็ว และสําหรับผู้ที่ขอทบทวนสิทธิจํานวน 3.5 ล้านราย ทีมผู้พิทักษ์สิทธิอยู่ระหว่างการลงพื้นที่เพื่อยืนยันตัวตนและตรวจสอบการประกอบอาชีพตามที่ได้ลงทะเบียนไว้ ซึ่งกระทรวงการคลังจะเร่งดําเนินการให้ทราบผลโดยเร็วต่อไป
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง
โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572
(ในวันและเวลาราชการ)